NF (räppar)

Nathan John Feuerstein (sündinud 30. märtsil 1991), muusikamaailmas tuntud nimega NF, on Ameerika räppar, laulja ja laulukirjutaja.

Ta on tuntud oma paljusid kõnetava lüürikaga ja kaasahaaravate rütmidega. Oma karjääri jooksul on NF muutunud kuulsaks hiphopi ja kristliku hiphopi žanrites.

Sündinud ja üles kasvanud USA-s Michigani osariigis, sai NF tuntuks oma 2014. aastal välja antud EP-ga, mis jõudis Billboardi edetabelisse. Oma edu jätkas ta tehes 3 stuudioalbumit kolme aastaga - "Mansion" 2015. aastal, "Therapy Session" 2016. aastal ja "Perception" 2017. aastal. Albumi "Perception" kolmas laul "Let You Down" sai Ameerikas sertifitseeritud kolmekordse plaatina ning tõi talle ülemaailmse kuulsuse. Kõige vaadatum video tema Youtube'i kanalil on 229 miljoni vaatamisega "Let You Down (audio)". Populaarseim lugu Spotifys on üle miljardi kuulamisega samuti "Let You Down".

Lapsepõlv ja noorusiga
 NF sündis nimega Nathan John Feuerstein 30. märtsil 1991 aastal Gladwinis Michigani osariigis USA-s. Tema vanemad läksid lahku, kui ta veel väga noor oli. Nathan ja ta kaks õde elasid koos oma emaga, kes oli narkootikumisõltlane. Üks tema ema elukaaslastest ahistas Nathanit ja ühte tema õde füüsiliselt. Peale seda võttis laste isa nad enda hoole alla. Keeruliste suhete tõttu nägid lapsed oma ema vähe.
 2009. aastal suri tema ema narkootikumiüledoosi. Hiljem kirjutas ta teose "How Could You Leave Us" (album "Therapy Session"), mis räägib emotsionaalsest segadusest lapses, kes ei mõistnud, miks ta ema armastas tablette rohkem kui teda.
 Feuerstein käis koolis Gladwin High School ja lõpetas selle aastal 2009. Ta mängis kooli korvpallimeeskonnas.
 Lapsepõlves kuulas ta tihti räppari Eminemi muusikat. NF tunnistab, et Eminemi muusika oli suureks inspiratsiooniallikaks tema muusikas. Ta hakkas muusikat kirjutama ja räppimima 12-aastaselt ning lindistas oma laule karaokemasinal. Laulmist lindistas ta ühe mikrofoniga ja instrumentaalset osa teisega. Aastal 2008 võitis ta teise koha üle maailma kuulsal räppvõistlusel "Fine Arts Festival" ning võitis esikoha Michiganis aastal 2009.
 Rasketel aegadel teenis ta elatist elektrikuna.

Karjäär
 NF alustas muusikukarjääri aastal 2010.aastal. Tema debüütalbum oli "Moments", milla andis välja oma sünninime all. Albumit märgati ja temaga võeti ühendust plaadifirmast Xist Music, aastal 2012 sõlmiti temaga salvestusleping. Sel ajal võttis ta kasutusele esinejanime NF.
 Pärast "Xist Music" ei kirjutanud ta alla ühelegi plaadilepingule järgmised 2 aastat. Ta töötas kohaliku produtsent Tommee Profittiga ja nad kirjutasid laulu "Wake up". Laul "Beautiful Addiction" anti välja tema päris nime all 4. novembril 2013.
 Aastal 2014 allkirjastas lepingu plaadifirmaga "Capitol CMG" ja andis välja oma alubmi "NF". See sai kuulsaks ja jõudis 12. kohale Billboardi kristlike albumite edetabelis, 4. koha "Top Gospel Albumsis" ja 15. koha "Top Rap Albumsis".
 NF andis välja oma esimese stuudioalbumi "Mansion" läbi "Capitol CMG" 31. märtsil 2015. See jõudis 62. kohale "Billboard 200-s" ning sisaldas laule "Wake Up", "Mainsion" ja "I’ll Keep On".
 Laulud "I Just Wanna Know" ja "Real" tema järgmisest albumist olid välja antud 8. ja 22. aprillil 2016. Laul "Real" sai kuulsaks, sellel on YouTube'is üle 50 miljoni vaatamise. Tema teine album, "Therapy Session", mis sisaldas neid laule, anti välja 22. aprillil 2016. See jõudis 12. kohale "Billboard 200-s" ja esikohale räpialbumite edetabelis.
 8. septembril 2016 andis ta välja laulu "Warm Up", mis oli albumita laul. Laulud "Outro" ja "Green Light" anti välja 2017. aasta suvel ja hiljem olid mõlemad tema kolmandas albumis "Perception".
 NF-i kolmas stuudioalbum "Perception", mis anti välja oktoobris 2017, sai tema esimeseks edetabeleid võitvaks albumiks, saades esikoha edetabelis "Billboard 200". Kolmas lugu "Let you down" samast albumist jõudis esikohale "Top 40"-s ja kristlike laulude edetabelites.
 Tema neljas stuudio album "The Search" ]avaldati 26. juulil 2019. Sellele eelnesid singlid "Why", "The Search", "When I Grow Up" ja "Time". Selle albumi kohta oli palju erinevaid arvamusi.

Isiklik elu
 Jaanuaris 2018 kihlus NF treener Bridgette Doremusega. Sama aasta septembris nad ka abiellusid. 2021. aasta augustis sündis Nathanile ja Bridgettele poeg, millest naine läbi oma Instagram'i teada andis.

Viited

Välislingid
 https://www.famousbirthdays.com/people/nf.html (04.04.2019)
 https://www.thefamouspeople.com/profiles/nf-nathan-john-feuerstein-41984.php (04.04.2019)
 https://en.wikipedia.org/wiki/The_Search_(NF_album)
 https://en.wikipedia.org/wiki/NF_(rapper)

Ameerika Ühendriikide räpparid
Sündinud 1991